**A SZEGEDI TUDOMÁNYEGYETEM**

**pályázatot hirdet az**

**Egészségtudományi és Szociális Képzési Kar**

**Preventív Egészségügyi Gondozás Tanszékére**

*tanársegédi munkakör betöltésére*

A kinevezendő tanársegéd feladata részt venni előadások és gyakorlatok tartásával a védőnői hivatáshoz szükséges elméleti és gyakorlati ismeretek oktatásában – két egymást követő tanulmányi félév átlagában – heti 12 órában, továbbá közreműködni TDK dolgozatok, pályamunkák, szakdolgozatok, diplomamunkák témavezetésében, valamint a Tanszék, a Kar kutatási, közéleti - és más, a szakmához kapcsolódó - tevékenységeiben.

Alkalmazási követelmények:

* védőnő alapvégzettség,
* egyetemi végzettség,
* szakmai tapasztalat: min. 3 év területi védőnői gyakorlat, az elmúlt 5 évben
* doktori képzés megkezdése
* angol nyelv társalgási szintű ismerete
* oktatásban használatos új informatikai eszközök készség szintű alkalmazása
* jó kommunikációs és együttműködési készség

A pályázat elbírálása során előnyt jelent:

* oktatásban vagy felsőoktatásban szerzett tapasztalat
* a védőnői hivatás több területén szerzett tapasztalat
* másik idegen nyelv társalgási szintű ismerete
* méhnyakszűrés gyakorlatban való végzése
* kutatásban szerzett tapasztalat

*A pályázathoz mellékelni kell:*

* pályázó válaszát a pályázati kiírásban foglaltakra a kar dékánjának címezve
* dékáni hatáskörbe tartozókra vonatkozó kitöltött szakmai adatlapot (letölthető a <http://www.u-szeged.hu/munkatarsainknak/humanpolitikai-jogi/letoltheto-adatlapok/> oldalról),
* részletes szakmai önéletrajzot,
* publikációs jegyzéket,
* végzettséget, szakképzettséget, idegennyelv-tudást tanúsító okiratok másolatát, tudományos fokozat megszerzését igazoló oklevél másolatát (ha a pályázó rendelkezik vele) vagy doktori képzés megkezdését tanúsító igazolást,
* három hónapnál nem régebbi hatósági erkölcsi bizonyítványt a bűnügyi nyilvántartási rendszer adatai alapján annak igazolására, hogy büntetlen előéletű, nem áll foglalkozástól vagy tevékenységtől eltiltás és közügyektől eltiltás hatálya alatt,
* minden olyan dokumentum, irat másolatát, amelyet a pályázó a pályázat elbírálása szempontjából fontosnak tart,
* nyilatkozatot arról, hogy az elektronikus formában benyújtott példány mindenben megegyezik a nyomtatott példánnyal,
* hozzájáruló nyilatkozatot arról, hogy a pályázó a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul, anyagát a vonatkozó jogszabályok és az SZMSZ szerint erre jogosult bizottságok és testületek megismerhetik.

*A kinevezés* ***2017. szeptember 1-től*** *határozatlan időtartamra, teljes (heti 40 óra) munkaidőben történő foglalkoztatásra szól.*

A pályázat elbírálásának határideje **2017. augusztus 31.**

A pályázónak meg kell felelnie a nemzeti felsőoktatásról szóló 2011. évi CCIV. törvényben, a Szegedi Tudományegyetem Szervezeti és Működési Szabályzata Szervezeti és Működési Rendjében valamint a Foglalkoztatási követelményrendszerében rögzített, a tanársegéd alkalmazására vonatkozó feltételeknek.

A pályázatot **2017. augusztus 22-ig** kell benyújtani a Szegedi Tudományegyetem Egészségtudományi és Szociális Képzési Kar Dékáni Hivatalába (6726 Szeged, Temesvári krt. 31.) postai úton 1 nyomtatott eredeti példányban, valamint 1 digitális – CD-ROM vagy DVD-ROM adathordozón rögzített – másolati példányban. (Technikai paraméterek: PDF formátumú fájlok, mely összességében nem lehet nagyobb 15 MB-nál; a file elnevezése nem tartalmazhat az angol ABC 26 karakterén, számok, aláhúzás és ponton kívül más jelet.)

A pályázati felhívás hivatalos megjelenési helye a Belügyminisztérium Közszolgálat-fejlesztési és Stratégiai Főosztálya által üzemeltetett elektronikus Közszolgálati Állásportál ([www.kozigallas.gov.hu](http://www.kozigallas.gov.hu)), ahol a pályázat **2017. július 22-én** jelenik meg.

A pályázati felhívás a Szegedi Tudományegyetem Egyetem Faliújságján (<http://www.u-szeged.hu/egyetemi-faliujsag>) is közzétételre kerül ugyanebben az időpontban.

A pályázatok formai feltételeiről a (62)-545-025-ös vagy a (62)-545-026-os telefonszámon kérhető felvilágosítás.

A pályázaton kérjük feltüntetni a Közszféra Állásportáljának adatbázisában szereplő, azonosító számot: 1-1/2017.

Héderné Dr. Berta Edina s.k.

 dékán